CELEX: C2005/217/15
Language: el
Date: 2005-09-03 00:00:00
Title: Απόφαση του Δικαστηρίου (τρίτο τμήμα), της 14ης Ιουλίου 2005, στις συνεκδικασθείσες υποθέσεις C-259/03, C-260/03 και C-343/03: Επιτροπή των Ευρωπαϊκών Κοινοτήτων κατά Βασιλείου της Δανίας (Σύστημα ποσοστώσεων αλιείας — Αλιευτικές περίοδοι 1988, 1990 έως 1992 και 1994 καθώς και 1995 έως 1997)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/8
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 14ης Ιουλίου 2005
   στις συνεκδικασθείσες υποθέσεις C-259/03, C-260/03 και C-343/03: Επιτροπή των Ευρωπαϊκών Κοινοτήτων κατά Βασιλείου της Δανίας (1)
   
   (Σύστημα ποσοστώσεων αλιείας - Αλιευτικές περίοδοι 1988, 1990 έως 1992 και 1994 καθώς και 1995 έως 1997)
   (2005/C 217/15)
   Γλώσσα διαδικασίας: η δανική
   Στις συνεκδικασθείσες υποθέσεις C-259/03, C-260/03 και C-343/03, με αντικείμενο τρεις προσφυγές του άρθρου 226 ΕΚ λόγω παραβάσεως, που ασκήθηκαν στις 17 Ιουνίου και στις 4 Αυγούστου 2003, Επιτροπή των Ευρωπαϊκών Κοινοτήτων (εκπρόσωπος: H.-P. Hartvig) κατά Βασιλείου της Δανίας, (εκπρόσωπος: J. Molde), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, A. Borg Barthet, J.-P. Puissochet (εισηγητή), S. von Bahr και J. Malenovský, δικαστές, γενική εισαγγελέας: C. Stix-Hackl, γραμματέας: R. Grass, εξέδωσε στις 14 Ιουλίου 2005 απόφαση με το ακόλουθο διατακτικό:
   
               1.
            
            
               Το Βασίλειο της Δανίας, παραλείποντας:
               
                           —
                        
                        
                           να καθορίσει τις λεπτομέρειες για τη χρησιμοποίηση των ποσοστώσεων που του είχαν παραχωρηθεί για καθεμία από τις αλιευτικές περιόδους 1988, 1990 έως 1992 και 1994, καθώς και 1995 έως 1997,
                        
                     
                           —
                        
                        
                           να διασφαλίσει, για καθεμία από τις περιόδους αυτές, την τήρηση των κοινοτικών διατάξεων για τη διατήρηση των αλιευτικών πόρων μέσω ελέγχου της αλιείας και μέσω κατάλληλης επιβλέψεως των εκφορτώσεων και καταγραφής των αλιευμάτων,
                        
                     
                           —
                        
                        
                           να επιβάλει εγκαίρως, για καθεμία από τις περιόδους αυτές, προσωρινή απαγόρευση της αλιείας από αλιευτικά σκάφη που φέρουν δανική σημαία ή είναι νηολογημένα στη Δανία, όταν η χορηγηθείσα ποσόστωση έπρεπε να θεωρηθεί εξαντληθείσα και
                        
                     
                           —
                        
                        
                           να κοινοποιήσει στην Επιτροπή των Ευρωπαϊκών Κοινοτήτων την επιβολή των απαγορεύσεων αλιείας το 1988,
                        
                     παρέβη τις υποχρεώσεις που υπέχει από το άρθρο 5, παράγραφος 2, του κανονισμού (ΕΟΚ) 170/83 του Συμβουλίου, της 25ης Ιανουαρίου 1983, περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (αλιευτικές περίοδοι προγενέστερες του 1993), από το άρθρο 9, παράγραφος 2, του κανονισμού (ΕΟΚ) 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (αλιευτικές περίοδοι προγενέστερες του 1993), από τα άρθρα 1 και 11, παράγραφοι 1 και 2, του κανονισμού (ΕΟΚ) 2241/87 του Συμβουλίου, της 23ης Ιουλίου 1987, για τη θέσπιση ορισμένων μέτρων ελέγχου για τις αλιευτικές δραστηριότητες (αλιευτικές περίοδοι προγενέστερες του 1993), και από τα άρθρα 2, 21, παράγραφοι 1 και 2, καθώς και 31 του κανονισμού (ΕΟΚ) 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (αλιευτικές περίοδοι προγενέστερες του 1993).
            
         
               2)
            
            
               Απορρίπτει τις προσφυγές κατά τα λοιπά.
            
         
               3)
            
            
               Καταδικάζει το Βασίλειο της Δανίας στα δικαστικά έξοδα.
            
         
      (1)  ΕΕ C 200 της 23.08.2003
   
   
      ΕΕ C 239 της 04.10.2003.